west indies cricket forum - West Indies Cricket Forum - Pooran believes Pollard key to his successful return
West Indies cricket West Indies Cricket Board
Joe Root: England squad throwing full support behi...
Friday, 27 December 2019 Pooran believes Pollard key to his successful return Boek-uittreksel: Die Bybel in fokus: Hoe om gelowig én denkend te lees | Maroela Media
Hiermee ŉ uittreksel uit die boek Die Bybel in fokus: Hoe om gelowig én denkend te lees deur Louis Jonker, Jan Botha en Ernst Conradie.
Maklik én moeilik
Daar is iets van ’n teenstrydigheid in talle mense se ervarings van die Bybel. Dit is tegelyk baie maklik en baie moeilik om die Bybel te verstaan. Dit is soos liefhê: so eenvoudig dat enige kind weet wat dit beteken, maar terselfdertyd kan dit ongelooflik ingewikkeld wees om te weet wat liefde in spesifieke omstandighede van ’n mens vra. Liefde is ’n kuns wat net oor ’n hele leeftyd heen bemeester kan word, indien wel.
Iets van dié teenstrydigheid is ook waar van die verstaan van die Bybel. Daarom is die lees van die Bybel so verrykend én so vermoeiend.
Die Bybel is in vele opsigte baie maklik om te verstaan. Ons weet eintlik heel goed wat daarin staan. En ons weet watter implikasies die Bybel vir ons lewe het. Ons is van kleins af besig om ons lewe volgens Bybelse waardes te probeer inrig. Die kerk probeer boonop al eeue lank om gestalte te gee aan die betekenis van die evangelie – in die vorm van aanbidding, gebede, spiritualiteit, dissipelskap, projekte vir barmhartigheid, sendingwerk en so meer. Op al dié maniere is ons lankal besig om die boodskap van die Bybel in ons lewe te gebruik. Dit is dus maklik om die Bybel te lees en dit te verstaan. Elke Christen doen dit as’t ware vanself.
Wanneer ons die Bybel lees, hoor ons God se stem en ervaar dat ons in die teenwoordigheid van God kom. Ons word getroos. Nuwe uitsig gaan voor ons oop. God is daar. God is lief vir my. As dit nie so was nie, waarom sal ons dan aanhou om die Bybel te lees?
Dit is natuurlik net die een helfte van die waarheid, want soms is dit ook baie moeilik om die Bybel te verstaan. Jy haak vas en raak verwar deur wat jy lees. Die tipiese ervarings wat hier uitgelig is, verwoord iets van die probleme wat kan opduik wanneer jy die Bybel probeer verstaan.
Wat maak ’n mens as dit met jou gebeur? Verskillende dinge. Lees die Bybel weer en weer. Bid daaroor en vertrou die Heilige Gees ten volle om die boodskap duidelik te maak. Luister met nuwe aandag in die kerk en maak miskien ’n paar notas van die preek. Sluit aan by ’n Bybelstudiegroep of gebruik handleidings om ’n diepgaande studie van die Bybel te maak. Sommige mense skryf selfs in vir ’n Bybelkursus. Ander raak ontnugter en gaan maar liewer aan met hul gewone lewe.
Dié boek is bedoel as hulpmiddel vir mense met ’n behoefte om die Bybel beter te leer verstaan. Dit kan individueel of in groepe gebruik word, of selfs in die vorm van ’n kursus deurgewerk word. Dit bevat ook talle voorbeelde en oefeninge om ’n paar vaardighede aan te leer en in te oefen.
Waaroor elke hoofstuk gaan
Kom ons kyk kortliks na die formaat van die boek:
Hoofstuk 1 handel oor drie struikelblokke wat mense dikwels ondervind wanneer hulle die Bybel lees:
Die wêreld van die Bybel is so vreemd en anders as die wêreld waarin ons lewe.
Hoe kies ’n mens tussen verskillende, verwarrende interpretasies van Bybelgedeeltes?
Gebeur dit nie soms dat mense net hul eie belange en oortuigings in die Bybel inlees nie?
Hoofstuk 2 en 3 handel oor twee hulpmiddels wat ’n mens kan gebruik om van dié struikelblokke uit die weg te probeer ruim. Dit is baie belangrik om agtergrondkennis te hê oor twee sake:
Hoe werk die verskillende literatuursoorte in die Bybel? (hoofstuk 2)
Hoe het die Bybel ontstaan? (hoofstuk 3)
Dié hulpmiddels is egter nie twee goue sleutels wat dadelik al die waarhede van die Bybel sal oopsluit nie. Soms veroorsaak kennis oor die geskiedenis en literatuur van die Bybel selfs méér vrae. Dit laat jou selfs wonder of jy die Bybel nog kan glo. Is daar nog iewers iets waaraan ’n mens kan vashou – goeie vastrapplekke om die Bybel te kan verstaan?
Hoofstuk 4 handel oor twee moontlike vastrapplekke te midde van twyfelvrae oor die Bybel:
Christene glo die Bybel is die Woord van God.
Daar is praktiese maniere waarvolgens Christene vanuit die Bybel kan leef.
Dit beteken nie daar is eenvoudige antwoorde of resepte om die Bybel te verstaan nie. Ons wil eerder ontdek hoe ’n mens God se stem opnuut in die Bybel kan hoor.
Die mikpunt en eindpunt van ons geloof en lewe is egter nie die Bybel nie. Ons glo in God. Ons glo dat God vir ons lief is, vir ons sorg en ons elke dag lei. Daarom wil ons God beter leer ken en met oorgawe en vreugde in sy teenwoordigheid lewe. Die Bybel kan ons hierin help en juis daarom is dit so belangrik om die Bybel regtig so goed moontlik te probeer verstaan.
Koop die boek nou by NB- Uitgewers
boek-uittreksel Christenskap NB-Uitgewers niefiksie
Gedagte vir die dag: Stop net hier!
Onmoontlik om gelowig EN denkend te wees.
dié boek lyk baie na ‘n uiteensetting van hoe die Bybel net maar ‘n gewone boek is met mense se woorde oor God; nie die Woord van God nie.
Sal daarvan hou om die boek te kry. Daar is plekke waar ek sukkel, maar dan ook, gebeur iets in my lewe dan verstaan ek.
Elke persoon verstaan die Bybel deur sy/haar teologiese bril en dit sien ons dit bots soos wat Louis in sy kommentaar deel. Dit is ‘n bewys dat die boodskap nie reg verstaan word nie. Ons wil almal hierdie vreeslike liefde ervaar maar ons verstaan nie dan goed soos siektes en die goed nie. Maar wanneer die Heilige Gees in jou kom woning maak, dan kan jy aangaan soos ek wat al seker meer as vyftig, miskien sestig jaar al met hierdie snaakse kanker rondloop en nogsteeds die HERE dien en selfs al oor die twintig boeke in beide Afrikaans en… Lees meer »